KRATKA BIOGRAFIJA 
Ivo KIRIGIN 

Rođen  10. siječnja 1941. godine u Zagrebu, od 1947. godine živi u Opatiji u kojoj  zasniva obitelj. Osnovnu i osmogodišnju školu pohađa u Voloskom i Opatiji, a maturira na Prvoj hrvatskoj riječkoj gimnaziji 1959. godine. Studirao je u Opatiji, Zagrebu i Rijeci gdje je apsolivirao na Pedagoskoj akademiji. 
Od 1966. godine do kraja  2005. godine, kad je umirovljen, dakle cijeli radni 
vijek, proveo je u riječkom Novom listu kao novinar: dopisnik, reporter, komentator, kolumnist i više od trideset godina urednik turizma i nautike. Novinarski vijek posvetio je turizmu kao životnom i profesionalnom izboru, a ostali novinarski žanrovi, posebno sportsko novinarstvo, bili 
su mu hobi i "ispušni ventil" za uvijek nove izazove i napregnuća u osnovnom izboru. 

Iz četrdesetogodisnjeg gotovo svakodnevnog i svestranog profesionalnog novinarskog opusa posebno su mu bili dragi turistička kolumna "Turistički notes", kao prva stalna tjedna i cjelogodišnja turistička kolumna u Hrvatskoj koja ni do današnjih dana po kontinuitetu ni izbliza nije dobila premca. 
Kroz nju je Kirigin nastojao na najkonkretniji način pokazati i dokazati da turizam živi cijelu godinu, da mediji i svi oni koji ga sezonalno prate i tretiraju uveliko griješe kad tu djelatnost  sagledavju i registriraju samo kroz ljeto, gužve na granicama, ostvarena noćenja ili statističke  podatke o broju gostiju i prometima na graničnim prijelazima. Takvim pristupom turizmu i  sustavnim pisanjem "in vivo", a ne ex katedra, "Turistički notes" Novog lista s vremenom je, po ne malom broju ocjena, postao cjelogodisnji pokazatelj i barometar hrvatskog turizma. 

Od sredine sedamdesetih godina prošlog stoljeća do početka Domovinskog rata vrlo popularna i rado čitana bila je akcija "Reporter u akciji" kroz koju su inspektori, novinari i gosti akcije u živo ne štedeći pohvale, ali i ne skrivajući nedostatke, podvale, zakidanja na porcijama i računima te 
ostale slabosti, svako ljeto ocijenjivali, vrednovali i rangirali kvalitetu ugostiteljskih objekata bivše Zajednice općina Rijeka, danas Primorsko-goranske i Istarske županije. Izvještavanjem s lica mjesta bez zadrške "Reporter u akciji", kojega je Kirigin novinarski osmislio, organizirao i vodio, najdirektnije je s jedne strane podsticao natjecateljski duh kod ugostitelja, a s druge vjerodostojnošću i istinom u središte zanimanja doveo sustavnu bitku za novu ugostiteljsko- turističku kvalitetu na Kvarneru i Istri s odjekom i na druga turistička područja. 

Posebno mu je zadovoljstvo bilo raditi kao član Odbora za dodjelu Hrvatske turističke nagrade "Anton Štifanić" Hrvatske turističke zajednice. Njegov član bio je gotovo punih osam godina - do kraja 2007. godine. Taj odbor je jednom godišnje akcentirao uspješne pojedince, skupine, tvrtke ili ustanove u turizmu te time dodatno doprinosio afirmaciji turizma, njegovog identiteta i ugleda. 
Kao zanimljiv i novinarski intrigantan posao svakako bio je i angažman na praćenju izrade Glavnog plana razvoja turizma Primorsko-goranske županije. 
Kroz razgovore sa svim autorima pojedinih područja ili prikazima njihovih priloga Kirigin je nastojao taj projekt približiti široj javnosti kako bi, uz ostalo, dobio i nadasve potrebnu širu društvenu potporu. 

Od poslova na duge staze vrijedno spomena je i pokretanje prvog novinsko-turističkog priloga "Kvarner - primorje, otoci, gorje"  u "Novom listu" u suradnji s Turističkom zajednicom Priomorsko-goranske županije. Kao urednik i autor sudjelovao je u njegovom koncipiranju te bio odgovorni urednik od prvog broja 1997. do odlaska u mirovinu. 

U povodu 140. obljetnice opatijskog turizma (1984. godine) izdata je Monografija kojoj je Kirigin bio na čelu Redakcijskog odbora (predsjednik), a deset godina kasnije, za 150. obljetnicu opatijskog turizma, povjerena mu je dužnost predsjednika Uredničkog odbora Fotomonografije Opatije. 

Na brojnim manifestacijama, festivalima, nautičko-turističkim sajmovima, sportskim i drugim natjecanjima domaćeg i međunarodnog značaja niz godina vodi press-službe ili je članom ocjenjivackih žirija, a za sve navedeno kao i redovan svakodnevni novinarski Ivo Kirigin primio je brojna priznanja i nagrade. 

Posebno treba izdvojiti nagrade:

 ZLATNO PERO Društva novinara Hrvatske za 1978/79. godinu, 
ZLATNO PERO Koordinacionog odbora turističkih novinara Jugoslavije za 1979. godinu,

 HRVATSKU GODIŠNJU TURlSTIČKU NAGRADU "ANTON ŠTIFANIĆ" za 1998. godinu. 
Tijekom Domovinskog rata u Kriznom štabu Opatije Kirigin bio zadužen za informiranje za koji angažman 1997. godine dobija SPOMENICU DOMOVINSKOG RATA, a na prijedlog bivšeg ministra turizma Sergeja Morsana predsjednik Republike dr. Franjo Tuđman odlikovao je Ivu Kirigina s HRVATSKIM PLETEROM. Godine 2003. za cijelokupan novinarsko-turistički rad dobija i NAGRADU ZA ŽIVOTNO DJELO Grada Opatije, a 2007. istu mu nagradu, za životno djelo, dodjeljuje i Primorsko-goranska županija.  

